Dr Michael Mol se nierversaking
JY LEES NOU Dr Michael Mol se nierversaking
Vir TV-dokter Michael Mol is g'n rivier te diep en berg te hoog nie. Maar sy niere het verlede jaar 'n knou gekry, en wil hy dié les met ander deel.
Hy was nie fisiek voorbereid vir die Grail of Trails nie – die Otter-veldwedloop in die asembenemende Tsitsikamma Nasionale Park in die Oos-Kaap.
Opdraandes en afdraandes wissel mekaar oor 43 km af, langs 'n kuslyn "wat net God kon geskape het".
Daar is van begin tot end net sowat 5 km gelyk grond. Die res is rotse en wortels, trappies op en af, strande vol spoelklippies, sand en riviere wat jy moet oor.
Vir stappers neem dit vyf dae om dié ikoniese wandelpad te voltooi. Die afsnytyd vir deelnemers aan die wedloop op dieselfde roete is 8 uur. Net die fiksste en taaiste atlete durf dit aan.
Maar 2011 was besig, moeilik. ?Hello Doctor*, die mediese program ?op SABC3 wat hy vervaardig en aanbied, het afgeskop. Die dag voor die bekendstelling, op 16 April, het Michael van sy bergfiets afgeval en sy elmboog versplinter.
"'n Baanbeampte sê 'nog net een kilometer'. My hart spring. Maar hy is verkeerd, dis twee. Ek vererg my bloedig, hoe kan hy jou sulke vals hoop gee?
"Ek draf verby 'n toeskouer en blaf: Hoe ver nog? Sy sou later vertel sy was verbaas oor my kortaf houding, want ek is normaalweg vriendelik. (Ek kan niks daarvan onthou nie.)
Stemme wat hom aanmoedig om op te staan. Twee atlete wat sy arms oor hul skouers gooi en hom 'n paar meter ver sleep. Hy wat joviaal sê: "Dis die gees van comrades, nè." En weer sy bewussyn verloor.
Michael het bygekom terwyl mense besig was om hom in 'n kajak te laai. Sy oë toe, het hy gevoel daar word oor die lagune geroei, hoe hande hom aan die ander kant oplig en op die oewer neersit, 'n kombers oor hom gegooi word. Ene Michelle het haar as 'n ?dokter voorgestel. Sy het energie-jel ?in sy mond geprop.
Ná 'n onrustige nag is sy bloed weer getoets. Dié keer was die diagnose ?fase 2-nierversaking – sy niere was besig om te herstel. Michael is dieselfde dag ontslaan.
"Jy is 'n dokter – en jy is 'n atleet. Nee, maak dit 'n seuntjie. Daardie seuntjie wil die wedloop klaarmaak, in 'n goeie tyd. Ek het myself nog altyd daardie bietjie verder probeer druk, ek wou nog altyd méér doen. Jy bou so karakter, glo ek. En dit was die seuntjie in my wat common sense en die dokter opsygeskuif het."
* Sedert 6 April vanjaar heet sy program The Dr Mol Show.
* Voorbereiding is die belangrikste. Moenie ?'n wedloop van daardie ?formaat aanpak as jy ?nie goed voorbereid is nie.
* Moenie dit waag as jou ?liggaam nie 100% reg is nie. ?'n Bietjie verkoue, griep ... ?vergeet dit. Jy kan jou lyf ?oneindige skade aandoen.
* Vermy anti-inflammatoriese middels soos die pes. Dit kan ?lewensgevaarlik wees.
Die gebruik van anti-inflammatoriese setpille voor 'n ?marathon is nie 'n goeie idee nie. Daar is ook geen bewyse dat dit enige voordele inhou nie. Dit verminder nie regtig pyn nie, die rede waarom jy dit in die eerste plek neem.